ทำตัวกระฉับกระเฉงตลอดวัน ทุกเช้าต้องทำเหมือนเดิม
ถ้าไม่กระตุ้นประสาทสัมผัส สมองก็จะไม่ตื่นตัว แป๊บเดียวก็ทำท่าจะงีบอีก ถ้าอยากตื่นตัวก็ต้องกระตุ้นทั้งตา หู กระทั่งจมูกตลอดวัน ทำได้ทั้งที่บ้านและที่ทำงาน/โรงเรียน โดย   อย่าให้ปากว่าง โดยอมลูกอมหรือเคี้ยวหมากฝรั่ง ถือเป็นเทคนิคที่น่าลอง โดยเฉพาะสำหรับคนที่ง่วงซึมตอนเช้าๆ หรือเหนื่อยตอนกลับบ้าน เปิดไฟสว่างเข้าไว้ เรียกว่าไฟมีกี่ดวงก็เปิดให้หมด (ถ้าเปิดได้) หรืออีกทีคือย้ายไปนั่งข้างหน้าต่าง รับแสงแดดยามเช้า ถ้าอยู่กลางแจ้งหรือตากแดดตรงๆ บางทีก็ทำเอาเพลีย แต่ถ้ารับแดดอ่อนๆ สว่างๆ จะทำให้ตื่นเต็มตา กระตุ้นประสาทสัมผัสการดมกลิ่นด้วยน้ำมันเปปเปอร์มินต์ พกยาดมจิ๋วๆ ติดไปด้วยก็สะดวกดี กระตุ้นสายตาโดยพักสายตาไปมองอย่างอื่นหลังจ้องอะไรที่เดิมนานๆ จนล้า ฟังเพลง จะเพลงแจ๊ส ร็อค หรือ EDM ก็ทำคุณตื่นเต็มตาได้ทั้งนั้น อีกทีคือรายการวิทยุแบบพูดคุยกัน ลองจับใจความตามให้ทันว่าเขาคุยกันเรื่องอะไร ก็ทำให้สมองตื่นดี กระตุ้นร่างกายก็สำคัญพอๆ กับประสาทสัมผัส ถ้าร่างกายกระฉับกระเฉง สมองก็ตื่นตัวตาม เพราะงั้นอย่าอยู่เฉย ไม่ว่าสถานการณ์ไหน กระทั่งนั่งทำงานที่โต๊ะทั้งวันก็ต้องยืดเส้นยืดสาย เช่น   ดึงติ่งหูเบาๆ หยิกตัวเองบริเวณที่ไวต่อความรู้สึก หรือบริเวณที่ไม่ค่อยมีไขมัน เช่น ท่อนแขน หรือข้อพับเข่า ยืดเหยียดข้อมือโดยดัดมือไปด้านหลัง บริหารไหล่และคอ ถ้ารู้ตัวว่าใกล้สัปหงกเต็มที ให้กัดลิ้นเบาๆ หลายคนประท้วงว่ายิ่งออกกำลังกายก็ยิ่งเหนื่อย แต่จริงๆ แล้วส่งผลตรงกันข้าม ถ้าออกกำลังกายแต่พอดี เพราะการออกกำลังกายช่วยเติมพลังให้ร่างกาย ทำให้รู้สึกสดชื่นตื่นตัว ออกกำลังกายช่วงเช้ากับบ่ายจะดีที่สุด เพราะเป็นช่วงที่ร่างกายกำลังต้องการพลังงาน ถ้าไปออกกำลังกายตอนค่ำๆ อะดรีนาลีนจะพุ่ง ทำให้หลับไม่ค่อยลง แนวทางในการออกกำลังกายก็เช่น   จ็อกกิ้งแถวบ้านทุกเช้า ไม่มีอะไรจะทำคุณตื่นตัวดีไปกว่าอัดอากาศบริสุทธิ์ให้ชุ่มปอด เล่นโยคะตอนเช้า เป็นอีกกิจกรรมช่วยดีท็อกซ์ความคิดและจิตใจ ได้ฝึกหายใจ พร้อมรับวันใหม่ด้วยความสดชื่น เล่นกีฬาเป็นทีม เช่น เตะบอล วอลเล่ย์ หรือบาส จะสดชื่นแข็งแรงทั้งร่างกายและจิตใจเลย เดิน 20 นาทีอย่างน้อย 2 - 3 ครั้งต่ออาทิตย์ทุกครั้งที่มีโอกาส ถึงจะออกกำลังกายเต็มที่ไม่ได้ ก็ยังทำให้ร่างกายตื่นตัวได้โดยหาเวลาขยับเขยื้อนเคลื่อนไหวร่างกายตลอดวัน แค่ยืดเส้นยืดสาย 5 - 10 นาทีระหว่างวัน ร่างกายก็พอรู้แกวแล้วว่า "ตื่นๆ มีเรื่อง (ต้องทำ) แล้ว!" วิธีออกกำลังกายเบาๆ ง่ายๆ ก็เช่น   เดินไปทุกที่ที่ไปได้ เช่น ถ้าบ้านอยู่ใกล้โรงเรียน ก็เดินไปแทนนั่งรถเมล์ หรือไปทางอ้อมแทนทางลัด ถ้ามีเวลามากพอ ถ้าอยู่ที่ออฟฟิศก็เดินไปมาตามโถงทางเดิน หรือข้ามถนนไปซื้อกาแฟไปกินข้าวกลางวันแทนร้านในตึก อย่าขึ้นลิฟต์ ให้เดินขึ้นบันไดแทน เพื่อเพิ่มอัตราการเต้นของหัวใจ ถ้าต้องนั่งทำงานที่โต๊ะทั้งวัน ให้ลุกขึ้นยืดเส้นยืดสายบ้างเป็นระยะ อาหารเช้าดีๆ จะทำให้เริ่มต้นวันใหม่อย่างสดใสแข็งแรง แต่ก็ต้องตามด้วยมื้อกลางวันและเย็นที่มีประโยชน์เช่นกัน อาหารดีมีประโยชน์เติมพลังและให้สารอาหารที่จำเป็นต่อร่างกาย ถ้ากินอาหารไม่มีประโยชน์ ร่างกายจะไม่สดชื่น ง่วงเหงาหาวนอน หลักการกินอาหารที่แนะนำก็เช่น   เพลียหรือหิวเมื่อไหร่ให้หาอะไรกิน พกของว่างที่มีประโยชน์ติดตัวไปด้วย จะได้ไม่ต้องแวะเข้าร้านสะดวกซื้อหาขนมกรุบกรอบกิน ของว่างที่แนะนำก็เช่น อัลมอนด์ มะม่วงหิมพานต์ ก้านขึ้นฉ่ายฝรั่ง และเนยถั่ว เป็นต้น ผลไม้ก็มีประโยชน์ดีแถมพกไปกินสะดวก กินอาหาร 5 หมู่ให้ครบ 3 มื้อ ระหว่างมื้อก็เป็นของว่างเบาๆ พอถึงมื้อหลักจะได้ไม่จัดเต็มเกินไป มื้อหลักอย่ากินเยอะ หลีกเลี่ยงพวกแป้งๆ มันๆ และแอลกอฮอล์ พวกนี้จะทำคุณเหนื่อยกว่าเดิม แถมเป็นภาระให้ระบบย่อยอาหาร ถ้าอยาก จะดื่มคาเฟอีนบ้างก็ได้ เพราะช่วยให้ตาสว่าง เช่น ชาหรือกาแฟสักแก้ว แต่อย่าจัดหนักเกินไปเพราะจะเฉาทีหลัง ดื่มน้ำตลอดวัน จะทำให้สดชื่น ไม่ขาดน้ำ ถ้าได้ใช้สมอง คิดคำนวณ เจอเรื่องท้าทาย หรือต้องสร้างสรรค์คิดอะไรใหม่ๆ จะทำให้ลืมเหนื่อยไปเลย วิธีทำให้มีสมาธิจดจ่อก็คือสนใจอะไรที่ทำอยู่ อย่าใจลอย มัวฝันกลางวัน มีหลายวิธีช่วยให้จดจ่อมีสมาธิ เช่น   สลับงานที่ทำอยู่บ้าง ถ้าเบื่อเพราะต้องทำอะไรซ้ำๆ หลายชั่วโมงติดกัน ก็พักกินขนม (ที่มีประโยชน์) บ้าง หรือเดินไปดูวิวที่หน้าต่าง ไม่ก็แชทกับเพื่อนพอกรุบกริบ ถ้าอยู่ที่ออฟฟิศ ก็ชวนเพื่อนร่วมงานคุยในห้องส่วนกลางซะเลย จะได้ตื่นตัว ดีไม่ดีจะคุยกันถูกคอ สนุกสนานเพลินไปอีก ถ้าอยู่ที่โรงเรียน ก็เพ่งสมาธิตั้งใจฟังครูสอน ตรงไหนสงสัยก็ถาม เรื่องไหนรู้ก็ตอบ มีส่วนร่วมในการเรียนการสอนหน่อย เวลาจดเลคเชอร์ก็ให้ใช้ปากกาหลายๆ สี จะได้ไม่น่าเบื่อชวนหลับ ตื่นมาแล้วรู้สึกสดชื่นและตื่นตัว นี่แหละกุญแจสำคัญของการมีวันดีๆ ต้องหาให้เจอว่ากิจวัตรยามเช้าแบบไหนที่ได้ผลที่สุด ถ้าเจอแล้วก็ทำไปตามนั้นทุกวัน จะได้ตื่นมาอารมณ์ดีพร้อมรับวันใหม่ทุกเช้า ไม่หงุดหงิดเร่งรีบ วิธีเริ่มวันใหม่ให้สดใสก็เช่น   อย่ากด snooze กดปิดเสียงปลุกแล้วตื่นพร้อมรับวันใหม่เลย ถ้าผัดเวลาตื่นไปเรื่อยๆ นอกจากเสียเวลาแล้วยังทำให้คุณง่วงเหงาหาวนอนต่ออีก 2 - 3 นาทีไปโดยใช่เหตุ หายใจเข้าลึกๆ ให้อากาศสดชื่นเต็มปอด ลุกขึ้นจากเตียงพร้อมรอยยิ้ม! อย่าเสียเวลานอนเล่นมือถือหรือนอนหาวกลิ้งไปมา ยิ่งลุกจากเตียงเร็วเท่าไหร่ก็ยิ่งสดชื่นแจ่มใสเร็วขึ้นเท่านั้น ถ้ายังง่วงตาจะปิด ให้เดินออกไปนอกห้องหรือไปที่ระเบียง เพื่อสูดอากาศบริสุทธิ์ยามเช้า ตื่นเช้าจะได้มีเวลาเตรียมตัวเยอะๆ บางคนอาจคิดว่าตื่นสายจะได้พักผ่อนยาวๆ แต่จริงๆ แล้วเสียมากกว่าได้ เพราะแปลว่าเสียเวลาเตรียมตัวไปอีก 10 นาที นอนหลับพักผ่อนนั้นสำคัญ แต่ถ้าได้ออกจากบ้านก่อนเวลาแบบสดชื่น สบายๆ ไม่เร่งรีบจะดีกว่า เข้าห้องน้ำแล้วก็ต้องอาบน้ำล้างหน้าพร้อมรับวันใหม่ การแปรงฟันและหวีผมเป็นด่านแรกที่ทำให้รู้สึกสดชื่นมั่นใจ ส่วนไฟสว่างไสวในห้องจะช่วยให้ตื่นเต็มตา กิจวัตรยามเช้าที่ช่วยให้หายง่วงก็เช่น   ล้างหน้าด้วยน้ำเย็นจัด อาบน้ำเช้า-เย็น บางคนลักไก่อาบแต่ตอนเย็น แต่จริงๆ ถ้าตื่นมาเจอน้ำเย็นๆ แต่เช้าก็ทำคุณตื่นเต็มตาได้แน่นอน น้ำอุ่นหรือน้ำร้อนน่ะหลบไป เก็บไว้ผ่อนคลายตอนกลับบ้านดีกว่า ฟังวิทยุในห้องน้ำ โดยเฉพาะเพลงจังหวะชวนโยกย้ายได้อารมณ์ หรือจะร้องเพลงเองระหว่างอาบน้ำก็ได้เหมือนกัน เริ่มวันใหม่ด้วยอาหารเช้าดีมีประโยชน์ แล้วจะสดชื่นแข็งแรงไปทั้งวัน ถ้ากินอะไรก็ไม่รู้ หรือไม่กินเลย ระวังจะเหนื่อยและเฉื่อยชา อยากหลับทั้งที่ควรตื่น ขอให้ตื่นเช้าหน่อย แบ่งเวลามาทำและกินอาหารดีมีประโยชน์ เช่น   ผลไม้ โยเกิร์ต และกราโนล่า ผักใบเขียว เช่น ปวยเล้ง เคล หรือขึ้นฉ่ายฝรั่ง สะดวกสุดคือปั่นรวมกันทำสมูธตี้ซะเลย ไข่กับแฮมหรือไก่งวงไม่ติดมัน เพื่อให้ได้โปรตีนที่จำเป็นต่อการเจริญเติบโตของร่างกายและซ่อมแซมเนื้อเยื่อและเซลล์ที่สึกหรอ ตลอดวันสมองจะตื่นตัวว่องไวขึ้นอีกเยอะ โจ๊ก ข้าวต้ม ข้าวโอ๊ต ขนมปังโฮลเกรน หรือซีเรียลเพื่อสุขภาพ หลีกเลี่ยงซีเรียลหวานๆ เพราะจะตื่นตัวแค่ช่วงเช้าแล้วเฉาตอนบ่ายๆ อย่ากินอาหารที่ชุ่มน้ำมัน เนย หรือเมเปิ้ลไซรัป พวกนี้เก็บไว้กินวันหยุดหรือโอกาสพิเศษดีกว่า เพราะมีเวลาละเลียด ทำตัวตามสบาย ไม่ได้เน้นตื่นตัวพร้อมเรียนหรือทำงาน
กระตุ้นทุกประสาทสัมผัส. ร่างกายต้องกระฉับกระเฉง. ออกกำลังกาย. ถ้าไม่มีเวลาออกกำลังกาย ก็ยืดเส้นยืดสายเบาๆ. กินอาหารที่มีประโยชน์. ลับสมอง. ตื่นแล้วสดชื่น. ทำให้หายง่วง. กินอาหารเช้าที่มีประโยชน์.
https://www.wikihow.com/Not-Be-Tired https://www.wikihow.com/Not-Be-Tired
Staying Alert Throughout the Day Following a Solid Morning Routine